31985R3791
L 367/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3791/85 НА СЪВЕТА
от 20 декември 1985 година
за адаптиране на някои регламенти, които се отнасят до сектор яйца и птиче месо, вследствие на присъединяването на Испания и Португалия
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Акта за присъединяване на Испания и Португалия, и по-специално член 396, параграф 2 от него,
като взе предвид предложението на Комисията,
като има предвид, че съгласно член 396 от Акта за присъединяване вследствие на присъединяването на Испания и Португалия в сектор яйца и птиче месо трябва да се направи адаптиране на Регламент (ЕИО) № 2772/75 на Съвета от 29 октомври 1975 г. относно стандартите за търговия с яйца (1), последно изменен с Регламент (ЕИО) № 3341/84 (2), и на Регламент (ЕИО) № 2782/75 на Съвета от 29 октомври 1975 г. относно производството и търговията с яйца за люпене и пилета от домашни птици, отглеждани в птицеферми (3), последно изменен с Регламент (ЕИО) № 3485/80 (4);
като има предвид, че съгласно член 2, параграф 3 от Договора за присъединяване институциите на Общността могат да приемат, преди присъединяването, мерките, посочени в член 396 от Акта за присъединяване, като такива мерки влизат в сила, само при условие че посоченият договор влезе в сила и на датата, на която същият влезе в сила; като има предвид, че съгласно член 261 от Акта за присъединяване прилагането на мерките, отнасящи се до Португалия, трябва да бъде отложено до края на първия етап,
ПРИЕ НАСТОЯЩИЯ РЕГЛАМЕНТ:
Член 1
1. Към член 17, параграф 2, втора алинея от Регламент (ЕИО) № 2772/75 се добавят следните тирета:
„-
PERIODO DE EMBALAGE DE … AL …“,
„-
PERIODO DE EMBALAGEM DE … A …“.
2. Към член 17, параграф 3, първа алинея от Регламент (ЕИО) № 2772/75 се добавят следните тирета:
„-
EMBALADO EL …“,
„-
EMBALADO EM …“.
Член 2
1. В член 5, параграф 3 от Регламент (ЕИО) № 2782/75 след термините „uova de cova“ се добавят термините „huevo para incubar, ovos para incubaçao“.
2. В член 6 от Регламент (ЕИО) № 2782/75 след термина „cova“ се добавят термините „para incubar“, „para incubaçao“.
Член 3
Настоящият регламент влиза в сила на 1 януари 1986 г., при условие че Договорът за присъединяване на Испания и Португалия влезе в сила.
Той се прилага от 1 март 1986 г., с изключение на измененията на португалски език, чието прилагане се отлага до края на първия етап, посочен в член 260 от Акта за присъединяване.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 декември 1985 година.